Gw mau tau Kehidupan awal dari Saloma. Jelasin dalam bahasa melayu

Saloma dilahirkan pada Selasa 22 Januari 1935 Masihi bersamaan 16 Syawal 1353 Hijrah di Pasir Panjang, Singapura sebagai Salmah binti Ismail. Beliau merupakan anak perempuan kedua kepada pasangan Ismail bin Osman dan Umi Kalsom binti Mahbon. Saloma amat meminati dunia nyanyian semenjak zaman kanak-kanak lagi. Pada peringkat permulaan, beliau sering meluahkan hasratnya untuk menjadi seorang penyanyi kepada kakaknya, Mariani. Pada usia seawal lima tahun, Saloma sudah mula menyanyi dengan kugiran jalanan tempatan di kawasan tempat tinggalnya. Sejak itu, keinginan beliau untuk menjadi seorang penyanyi semakin menebal.

Selepas perceraian ibu bapanya, Saloma dan kakaknya Mariani mengikut bapa mereka pulang ke kampung halaman bapa beliau di Tanjung Karang, Selangor, Tanah Melayu (kini Malaysia) dan tinggal bersama ibu tiri mereka. Semasa Perang Dunia II, mereka telah membantu bapa mereka di sawah padi, namun kerana tidak tahan dengan kesempitan hidup, kedua-dua mereka nekad untuk lari kembali ke Singapura. Di sana, Saloma dan kakaknya Mariani tinggal bersama ibu dan bapa tiri mereka yang hanya dikenali sebagai Mum Yusoff. Mum Yusoff adalah seorang pemuzik untuk sebuah kumpulan keroncong tempatan yang dikenali dengan nama The Singapore Boys. The Singapore Boys kemudiannya mendapat kontrak untuk membuat persembahan di kelab yang dipanggil The New World Cabaret. Kerana Saloma sering meluahkan hasratnya mahu menjadi penyanyi, akhirnya pada suatu malam, bapa tirinya telah membawa beliau ke kelab malam atau kabaret dan seterusnya memperkenalkannya kepada penonton. Beliau kemudian diminta untuk menyanyikan sebuah lagu berjudul "Seven Lonely Days" nyanyian asal Georgia Gibbs. Tidak disangka teknik nyanyian dan suara beliau telah mengagumkan penonton di sana. Saloma seterusnya diminta menyanyi beberapa buah lagu lain. Disinilah kerjaya nyanyian beliau bermula dalam usia beliau yang hanya 13 tahun ketika itu.